جلن (سیریل)

جلن () ایک پاکستانی ڈراما سیریل ہے جو اے آر وائی ڈیجیٹل پر بتاریخ 17 جون 2020ء کو شروع ہوا۔ اس کو اے آر وائے ڈجيٹل کے لیے فہد مصطفٰی نے پروڈیوس کیا ہے۔ مرکزی کرداروں میںمنال خان، عماد عرفانی اور اریبہ حبیب شامل ہیں۔ 3 جون 2020ء کو ڈرامے کی پہلی جھلک دکھائی گئی۔

کہانی 
ڈرامے میں منال خان ’ایک ایسی لڑکی کا کردار ادا کر رہی ہیں جو اپنی بہن سے حسد کرتی ہے، کزن سے شادی طے ہونے کے باوجود وہ بڑی بہن کی امیر خاندان میں شادی طے ہونے اسے جلن ہونے لگتی ہے اور وہ اپنے والد اور والدہ سے شادی رکوانے کی سر توڑ کوشش کرتی ہے لیکن اس میں ناکام رہتی ہے۔

عماد عرفانی منال خان سے دو مرتبہ گفتگو کرتے ہیں اور اپنی بہن نادیہ خان سے اس بارے میں گفتگو کرتے ہوئے کہتے ہیں انہیں منال خان اچھی نہیں لگی تاہم عماد کی بہن انہیں سمجھاتی ہیں کہ تم اکیلے رہے ہو اس لیے رشتوں کی سمجھ نہیں ہے سالی اسی طرح کی ہوتی ہیں اور سالی آدھی گھر والی ہوتی ہے۔ عماد کی اریبہ سے شادی ہو جاتی ہے جب کہ دونوں بہنوں میں چقپلش کا آغاز ہو جاتا ہے،

کردار 
 منال خان بطور نشا
 اریبہ حبیب بطور میشا
 عماد عرفانی بطور اسفندیار
 فہد شیخ بطور احمر
 حاجرہ یامین بطور اریج
 میرا خان بطور حمیرہ
 نادیہ حسین بطور کنزہ، اسفندیار کی بہن
 سید محمد احمد بطور نشا/میشا کے والد
 ساجدہ سید بطور سجیلہ; نشا/میشا کی والدہ

تیاری 
نومبر 2019ء میں، منال خان نے اعلان کیا کہ وہ، اریبا حبیب اور عماد عرفانی ایک منصوبے پر کام کر رہے ہیں۔ منال نے کہا کہ وہ اپنے فنی دور کا اجھوتا کردار کرنے جا رہی ہے، وہ نشا کا کردار کرنے والی ہے جس سے اس کی اداکاری میں پختی سامنے آئے گی"۔

نشریات 
5 جون 2020ء کو منال خان نے اپنے انسٹا گرام پر پوسٹ لگائی کہ وہ جلن نامی سیریل اے آر وائی ڈیجیٹل پر 17 جون سے نشر ہو گا۔ اس کی آخری قسط 16 دسمبر 2020ء کو نشر ہوئی۔

حوالہ جات

بیرونی روابط 
 

2020ء میں شروع ہونے والے پاکستانی ٹیلی ویژن سیریل
اردو زبان کے ٹیلی ویژن پروگرام
اے آر وائی ڈیجیٹل کے ڈرامے
2020ء میں ختم ہونے والے پاکستانی ٹیلی ویژن سیریل
ویکی ڈیٹا سے مطابقت رکھنے والی مختصر تفصیل